《和寄西山》
宋代·赵希逢

残胡妄欲肆穿窬，愤激英雄起草庐。
广也数奇穷亦命，括之一败罪非书。
梦魂北阙常倾霍，饿死西山未分蔬。
奋志鹰扬正吾事，谁能闲立作舂锄。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。